alexandrainst/scandi-wiki huggingface dataset:
Ślężanere

Ślężanere eller Ślężanie var en vestslavisk stamme, som bebodde territoriene i Nedre Schlesien, i nærheten av elven Ślęza og fjellet Ślęża, på begge bankene av Oder,, nordover til den moderne byen Wrocław. De tilhørte hovedsakelig den polske delen av den lekhitiske språkgruppe. De utgjorde den første permanente bosetningen omkring byen Wrocław, hvor de i det 9. århundre eller tidligere bygde et festningsverk på Ostrów Tumski, på en tid da dette var en øy på elven Oder.

Sammen med det vestslaviske folket opolanie, utgjorde ślężanerne den ene av to større slaviske stammer i Schlesien. Ślężanerne grenset mot dziadoszanie i nord og biezunczanie i vest. Andre mindre stammer i Schlesien på denne tiden var golęszyce, trzebowianie (som kan ha vært en del av Ślężanie), bobrzanie (som trolig var underlagt dziadoszanie), og głubczyce lengre mot sør.

Deres stammenavn var avledet av navnet på elven Ślęza eller fjellet Ślęża. Ifølge én teori stammer elvens og fjellets navn fra det gammelpolske ordet Ślagwa, som betyr «fuktighet» og refererer til klimaet i området. Andre knytter navnene på elven og fjellet til den østgermanske stammen silingerne, som i det 2. århundre utvandret sørover fra Østersjøen langs elvene Elben, Oder og Wisła, og benyttet fjellet som et religiøst senter. I så fall kan ślężanie ha vært et forvrengt og adoptert østgermansk navn, som ble adoptert av den vestslaviske stammen, etter at silingerne forlot området på 400-tallet, i folkevandringstiden. Begge stammenavnene knyttes til det historiske landskapet Schlesien, som deler seg mellom Polen og Sachsen i Tyskland.

Forskere strides om hvem som ga opphav til navnet Schlesien, selv om det knyttes til elven og fjellet. Fjellet Ślęża var et hellig sted for den forhistoriske Lausitzkulturen kanskje så tidlig som 1300 f.Kr. – lenge før de østgermanske silingerne ankom området. Det kan derfor ha vært silingerne som adopterte et lokalt navn på fjellet eller elven, og ikke omvendt. Endelig har nærværet av sterke festningsverk mot vest og sør – og ikke mot nord og øst, fått enkelte til å postulere at Schlesien var befolket av et vestslavisk folk allerede fra 400-tallet og fremover til 1200-tallet.

Referanser

Litteratur
Anthony Richard Birley: Agricola and Germany, Oxford University Press, 1999, ISBN 0-19-283300-6
Andrzej Buko: The archaeology of early medieval Poland: discoveries-hypotheses-interpretations, Brill, 2008
Avner Falk: A psychoanalytic history of the Jews, Fairleigh Dickinson Univ Press, 1996
Paweł Jasienica: Polska Piastów, Piast Poland, Munken, 2007
A. Koerner, A. Szwedek: Towards a history of linguistics in Poland: from the early beginnings to the end of the twentieth century. 
Jerzy Jan Lerski, Piotr Wróbel, Richard J. Kozicki: Historical dictionary of Poland, 966-1945, Greenwood Publishing Group, 1996
Adrian Room: Placenames of the World, McFarland 2004, ISBN 0786418141
Alfried Wieczorek, Hans-Martin Hinz: Europe's centre around AD 1000, Volume 1, Theiss, 2000. 

Schlesiens historie
Slaviske folkeslag
Giovanni Pettenella

Giovanni Pettenella (født 28. mars 1943, Caprino Veronese, død 20. februar 2010 i Milano) var en italiensk syklist som deltok i de olympiske leker 1964 i Tokyo.

Pettenella ble olympisk mester i sykling under Sommer-OL 1964 i Tokyo. Han vant sprinten i banesykling foran sin landsmann Sergio Bianchetto og Daniel Morelon fra Frankrike. På 1000 meter tempo kom han på andreplass bak belgiske Patrick Sercu

OL-medaljer 
 1964  Tokyo -  Gull i sykling, sprint  Italia
 1964  Tokyo -  Sølv i sykling, 1000 m tempo  Italia

Eksterne lenker 
 

Italienske syklister
Medaljevinnere under Sommer-OL 1964
Deltakere for Italia under Sommer-OL 1964
Syklister under Sommer-OL 1964
Olympiske mestere for Italia
Fødsler i 1939
Dødsfall i 1943
Olympiske medaljevinnere i sykling
Småhus

Småhus er boliger som er fysisk bundet sammen ved at det er minst en felles vegg, eventuelt felles gulv/tak med naboboligen. Dette vil typisk være rekkehus og tomannsboliger. Eneboliger i rekke/kjede regnes også som småhus.

Skatteetaten har definert tre forskjellige boligtyper:

 Enebolig
 Småhus
 Leilighet

Se også 
 Arealberegning av bygninger

Referanser 

Grunneiendom
Boligbygninger
Øyvind Åsland

Øyvind Åsland (født 1971) var generalsekretær i Norsk Luthersk Misjonssamband (NLM) fra 1. september 2010 til 15. mai 2022.

Bakgrunn 
Åsland har fireårig misjonærutdannelse ved Fjellhaug Misjonsskole og en mastergrad i missiologi fra Nairobi Evangelical Graduate School of Theology. Han var misjonær i Kenya i syv år, og i 2005 ble han regionleder for Etiopia, Kenya og Tanzania. Åsland ble i november 2009 ansatt som ny leder av NLM Utland, og hadde hovedansvaret for Misjonssambandets arbeid utenfor Norges grenser. I 2010 ble han ansatt som generalsekretær i NLM.

Referanser 

Generalsekretærer i Norsk Luthersk Misjonssamband
Misjonærer tilknyttet Norsk Luthersk Misjonssamband
Lutherske misjonærer
Norske misjonærer
Misjonærer i Kenya
Fødsler i 1971
Fødselsdato ikke oppgitt
Tianjinuniversitetet

Tianjinuniversitetet (kinesisk: 天津大学, pinyin: Tiānjīn Dàxué), frem til 1951 Peiyanguniversitetet (eller på pinyin: Beiyanguniversitetet) er et universitet grunnlagt den 2. oktober 1895 i Kina av reformpolitikeren Sheng Xuanhuai. Det har hovedsete i byen  Tianjin. 

Tianjinuniversitetetet er blant de fremste satningsuniversitetene i Folkerepublikken Kina (med i Prosjekt 211). Det hadde i 2005 rundt 20.000 studenter og over 4.700 vitenskapelig ansatte.

Eksterne lenker 
 

Universiteter i Folkerepublikken Kina
Prosjekt 211
Tianjin
Utdanningsinstitusjoner etablert i 1895
1895 i Asia
Undersbo

Undersbo er en forhenværende gård i Larvik kommune (til 1948 i Hedrum kommune). Hovedhuset, som ligger nært inntil Elveveien, ble i cirka 1800 bygget i empirestil og fredet i 1923. Adressen er Lerkelundveien 30.

Gården ble ryddet i høymiddelalderen som Unnulfrsbudir (Unnulfrs boder).

På Undersbos grunn ligger blant annet industrianleggene på Øya, Vestre Halsen, Undersbo kirkegård, Furumoa, Alfred Andersens mekaniske Verksted & Støberi, Fram Stadion, Arena samt Thor Heyerdahl videregående skole.

Undersbo var skolested tilknyttet Lågen Dampsag 1866-1939.

Kilder 
Nyhus, Per: Larvik A-Å, s. 609

Eksterne lenker
 

Byggverk i Larvik
Kulturminner i Larvik
Fredete byggverk i Vestfold og Telemark
Gårder i Larvik
Karl V av Frankrike

Karl V, «den vise» (fransk Charles V le Sage) (født 21. januar 1338, død 16. september 1380), var konge av Frankrike fra 1364 til sin død.

I 1350, da han var 12 år, giftet han seg med sin jevngamle slektning Johanna av Bourbon. De fikk ni barn sammen, blant annet sønnen Karl VI, som etterfulgte sin far på tronen.

Karl var sønn av Johan II. Da Johan ble tatt til fange av engelskmennene etter slaget ved Poitiers i 1356, ble Karl i realiteten regent. I løpet av sine tidlige år som regent i Frankrike, kjempet Karl mot flere opprør og folkereisinger i mange deler av riket. I 1360 ble inngått fred med England i Brétigny.

I 1364 døde Johan II i engelsk fangenskap og Karl overtok offisielt tronen. Karl gjenopptok snart krigen mot engelskmennene og franskmennene vant en rekke seire under Karls begavede general Bertrand du Guesclin.

Karl var kulturelt interessert og samlet rundt seg vitenskapsmenn, forfattere, kunstnere og andre intellektuelle fra hele Europa. Han bygde opp en ny hær og en ny flåte. Ved hans død i 1380 hadde Frankrike reist seg etter de innledende katastrofene i hundreårskrigen.

Referanser

Eksterne lenker 
 Karl V (tysk side)
 Karl V hos valois.org

Franske monarker
Huset Valois
Personer fra Paris
Fødsler i 1338
Dødsfall i 1380
Werner Werenskiold

Artikkelen er om geologen Werner Werenskiold (1883–1961). Se annet sted for målmannen Werner Werenskjold (1831–1908) som blant annet stiftet Samlaget.

Werner Werenskiold (født 28. april 1883 i Paris, død 2. august 1961 i Bærum) var en norsk geolog.

Hans far var maleren Erik Werenskiold og broren var Dagfin Werenskiold. I studietiden var naboen Fridtjof Nansen hans mentor og tanten Fernanda Nissen inspirator. Han ble cand.real. i realfag ved Det Kongelige Frederiks Universitet i 1907 og var ansatt ved Norges geologiske undersøkelse 1907–17. Ved universitetet fortsatte han som stipendiat 1910–15 og dosent 1915–25. Sommeroppholdene på Svalbard 1917–25 ga grunnlag for hans dr.philos.-avhandling i 1924 innen øygruppens meteorologi (vind og strøm). Werenskiold var professor i geografi 1925–53 ved det instituttet som han også bestyrte i tiden 1917–53. Han skrev en rekke bøker.

Han var far til kunsthistorikeren Marit Werenskiold.

 Utgivelser 
 Jorden dens land og folk, 2 bd., Oslo 1931 / Gyldendal Norsk Forlag
 Jorden vår klode'' (sammen med Trygve Width), 4 bd., Oslo 1956 / Gyldendal

Utmerkelser 
 innvalgt i Det Norske Videnskaps-Akademi  1926
 æresmedlem av Oslo Geofysikeres Forening og Sydsvenska Geografiska Sällskapet i Lund. 
 ridder av 1. klasse av St. Olavs Orden 1955.
 gitt navn til steder på Spitsbergen

Referanser 

Norske geologer
Professorer ved Universitetet i Oslo
Personer fra Bærum kommune
Personer fra Paris
The Burning Sphere

The Burning Sphere er et musikkalbum med Amulet, utgitt i 2000.

Sporliste

 «Intro»
 «Untouchable»
 «Won't Hold Back»
 «Life on the Edge of Chaos»
 «Feel the Heat»
 «A Sucker for a Dare»
 «Out of the Blue»
 «Siren Song»
 «Solitary Confinement»
 «Day By Day»
 «Cure My Buzz»
 «Adore»

Eksterne lenker 
 

Musikkalbum fra 2000
Amulet-album
Haydom Lutherske sykehus

Haydom Lutherske sykehus ligger i  Manyara, sør for Arusha i Tanzania. Det ble etablert  15. januar 1955. Det ble opprettet og i de første år drevet av Norsk Luthersk Misjonssamband (NLM). Misjonæren og legen Ole Halgrim Evjen Olsen (1928–2005) og hans ektefelle Kari Olsen tok fatt på arbeidet dagen etter at Tanzania (Tanganyika) ble selvstendig i 1961. I dag ledes sykehuset av dr. Olav Espegren. Sykehuset hadde ved åpningen 50 senger. Formelt har sykehuset siden 1963 vært drevet av den evangelsiske lutherske kirke i Tanzania Evangelical Lutheran Church of Tanzania (ELCT). 

I 1967 ble et nyutbygget sykehus tatt i bruk. Det ble offisielt åpnet av president Nyerere. Det nye sykehuset hadde da 250 senger. På 1970-tallet startet sykehuset sin sykepleierskole og flere lokale utviklingsprosjekter ble satt igang.

Sykehuset har i dag 400 senger etter åpningen av en barneavdeling i 2002. Sykehuset hadde over 16 000 innlagte pasienter og 60 000 polikliniske pasienter og 4 558 fødsler (2008). På sykehuset og mobile landsbyklinikker ble det utført over 50 000 vaksinasjoner av barn. Totalt fikk 100 000 mødre og barn hjelp ved disse klinikkene.

Foruten sykehusdriften har Haydom satt i gang utviklingsprosjekter innen vanntilførsel, landbruk, matvaresikkerhet, utdanning og veibygging.
Over 110 norske leger, sykepleiere og andre har arbeidet ved sykehuset. Misjonssykehuset støttes av aktive vennegrupper i Norge, med Sørlandet og Olsens hjemby, Mandal, som hovedsete. Norad har i mange år bidratt til sykehusets drift, til tider med opp til 50% av utgiftene.

Eksterne lenker
Haydom Lutheran Hospital, offisiell hjemmeside
Sørlandets mest kjente sykehus ligger i Tanzania

Misjon
Tanzania
Sykehus
Flammer i regn

Flammer i regn er et mini-cd med Picazzo, utgitt i 1996.

Sporliste

 «Flammer i regn» (Per Erik Gjedtjernet/Kjetil Nordfjeld)
 «Naturens egne toner» (Per Erik Gjedtjernet/Kjetil Nordfjeld)
 «En natt har blitt til dag» (Per Erik Gjedtjernet/Kjetil Nordfjeld)
 «Har du lyst har du lov» (Per Erik Gjedtjernet/Kjetil Nordfjeld)
 «Gjennomsnittsnordmann» (Per Erik Gjedtjernet/Kjetil Nordfjeld)

Medvirkende

Picazzo
 Tommy Michaelsen - sang, trommer
 Per Morten Bråten - gitar
 Per Erik Gjedtjernet - keyboard
 Jan Olav Øvergård - gitar, keyboard, saksofon
 Stein Tore Øvergård - bass

Øvrige
 Morten Nyhus - medprodusent/tekniker

Eksterne lenker
 Flammer i regn

EP-plater fra 1996
Picazzo-album
20 år i takt

20 år i takt er et musikkalbum med Stensgård & Midtliens kvartett, utgitt i 1997.

Sporliste

 «Te me' tusan»
 «Trekk i belgen»
 «Lyrisk reinlender»
 «Maler'n»
 «Gånglåt från Åppelbo»
 «Clausen-valsen»
 «Hele uken alene»
 «Røysheimgamla»
 «Masurka fra Skjåk»
 «Polka fra Gausdal»
 «Langs stjørdalselva»
 «Livets lyse side»
 «Clausen-masurka»
 «Mitt hjerte alltid vanker»

Kilder 
Om albumet hos rockipedia.no

Musikkalbum fra 1997
Stensgård & Midtliens kvartett-album
Blå vegen

Blå vegen er en internasjonal turistvei mellom Nesna i Norge og Petrozavodsk i Russland.

Fra Nesna ved atlanterhavskysten i Norge, går veien til Umeå i Sverige og med ferje videre over Kvarken til Vasa i Finland, og ender til slutt i Petrozavodsk. Mellom Mo i Rana og Laihela er veien en del av Europavei 12.

Veien følger en flere tusen år gammel veistrekning fra Atlanterhavet i vest til Onegasjøen i øst.

Turistattraksjoner

Galleri

Referanser 

Turistveier i Norge
Veier i Nordland
Veier i Finland
Veier i Sverige
Veier i Russland
Paul Drayton

Paul Drayton (født 8. mai 1939, død 2. mars 2010) var en amerikansk friidrettsutøver som deltok i de olympiske leker 1964 i Tokyo.

Drayton ble olympisk mester i friidrett under Sommer-OL 1964 i Tokyo. Han var med på det amerikanske stafettlaget som vant 4 x 100 meter stafett, med tiden 39,06 som var ny verdensrekord, foran Polen og Frankrike. Drayton løp første etappe, de andre på laget var Gerald Ashworth, Richard Stebbins og Bob Hayes. På 200 meter kom han på andreplass bak sin landsmann Henry Carr.

OL-medaljer 
 1964  Tokyo -  Gull i friidrett, 4 x 100 m stafett  USA
 1964  Tokyo -  Sølv i friidrett, 200 meter  USA

Referanser

Eksterne lenker 
 

Sprintere fra USA
Olympiske mestere for USA
Medaljevinnere under Sommer-OL 1964
Deltakere for USA under Sommer-OL 1964
Friidrettsutøvere under Sommer-OL 1964
Fødsler i 1939
Dødsfall i 2010
Verdensrekordsettere i friidrett
Ollan Cassell

Ollan Conn Cassell (født 5. oktober 1937 i Nickelsville i Virginia) er en amerikansk tidligere friidrettsutøver som deltok i de olympiske leker 1964 i Tokyo.

Cassell ble olympisk mester i friidrett under Sommer-OL 1964 i Tokyo. Han var med på det amerikanske stafettlaget som vant 4 x 400 meter stafett, med tiden 3.00,7 som var ny verdensrekord, foran Storbritannia og Trinidad og Tobago. Cassell løp første etappe, de andre på laget var Michael Larrabee, Ulis Williams og Henry Carr.

OL-medaljer 
 1964  Tokyo -  Gull i friidrett, 4 x 400 m stafett  USA

Referanser

Eksterne lenker 
 

Sprintere fra USA
Olympiske mestere for USA i friidrett
Gullmedaljevinnere i friidrett under de panamerikanske leker
Gullmedaljevinnere for USA under de panamerikanske leker
Deltakere for USA under Panamerikanske leker 1963
Friidrettsutøvere under Panamerikanske leker 1963
Medaljevinnere under Panamerikanske leker 1963
Medaljevinnere under Sommer-OL 1964
Deltakere for USA under Sommer-OL 1964
Friidrettsutøvere under Sommer-OL 1964
Maria Pypelinckx

Maria Pypelinckx, også Pypelinx og Pypelincks (født 1538 i Kuringen ved Hasselt, død 19. oktober 1608 i Antwerpen) var maleren Peter Paul Rubens mor.

Biografi 
Maria ble 29. november 1561 gift med kalvinisten Jan Rubens. I 1568 flyktet de pga. religionsuroligheter fra Amsterdam og slo seg ned i nærheten av Köln. Hun brukte mange krefter på å utrede flokene fra mannens påståtte ekteskapsbrudd med Vilhelm I av Oraniens kone Anna av Sachsen – datter av kurfyrste Moritz av Sachsen og dennes kone Agnes av Hessen.

Christine av Diez 
Det ble påstått at Jan fikk barnet Christine med Anna. Etter morens psykiske deroute, ble Christine oppdratt av Annas bestemor – grevinne Juliana av Stolberg – og ble altså ikke utstøtt, tross påstandene om at hun var "uekte". Vilhelm hadde et problematisk ekteskap med Anna, og påstandene om utroskap var derfor et passende påskudd for ham til å slippe av med henne.

Tilbake til Antwerpen 
Maria lyktes omsider med å få mannens dødsdom omstøtt, hvoretter han ble sendt i eksil til Siegen i Westphalen. Etter ti år vendte Jan Rubens tilbake til Köln, hvor han døde i 1587. To år senere flyttet Maria med barna tilbake til Antwerpen, og vendte samtidig tilbake til katolisismen igjen. 

I 1608, da Maria lå for døden, bega sønnen Peter Paul seg hjemover fra sitt utenlandsopphold, men kom 9 dager for sent til å ta avskjed. Han trakk seg tilbake til St. Mikaels abbedi, hvor moren lå begravet. På hennes gravmæle anbrakte han sitt store maleri, utført i Italia, av madonna med den hellige Gregor (og andre helgener). Bildet havnet siden i Grenoble. I samme kirke ble en annen sønn, den lærde Philip begravet i 1619.

Referanser 

Personer fra Hasselt
Fødsler i 1538
Dødsfall i 1608
Kenneth Sitzberger

Kenneth «Ken» Robert Sitzberger (født 13. februar 1945 i Cedar Rapids i Iowa, død 2. januar 1984 i Coronado i California) var en amerikansk stuper som deltok i de olympiske leker 1964 i Tokyo.

Sitzberger ble olympisk mester i stuping i Sommer-OL 1964 i Tokyo. Han vant konkurransen i 3 meter sviktstup foran sine landmenn Francis Gorman og Larry Andreasen.

OL-medaljer 
 1964  Tokyo -  Gull i stuping, 3 meter svikstup  USA

Eksterne lenker 
 

Stupere fra USA
Olympiske mestere for USA
Medaljevinnere under Sommer-OL 1964
Deltakere for USA under Sommer-OL 1964
Stupere under Sommer-OL 1964
Personer fra Cedar Rapids
Olympiske medaljevinnere i stuping
Victoria Sandell Svensson

Victoria Margareta Sandell Svensson (født 1. mai 1977 i Borås) er en svensk tidligere fotballspiller. Svensson var landslagskaptein for Sverige, fram til hun i 2009 la opp.

Victoria Svensson ble født i Rånnaväg like utenfor Ulricehamn, den svenske storspilleren Pia Sundhages hjemby. Hun spilte allerede fra seksårsalderen, og etter hvert både på jente- og guttelag. Som 14-åring måtte hun slutte med guttefotball, og gikk via Nittorps IK til Jitex BK, der hun ble fra hun var 15 til hun var 20. Jitex tilhørte Damallsvenskan i hele denne perioden, og Svensson var med på flere oppturer med klubben. I oktober 1996 debuterte Svensson på landslaget mot Italia. 

Imidlertid rykket klubben ned i 97-sesongen, og Svensson fikk et tilbud fra Älvsjö, som hun takket ja til. Hun spilte resten av sin karriere i klubben, som etter hvert ble slått sammen med Djurgården. Allerede i sitt første år i laget, vant hun Diamantbollen, prisen til Damallsvenskans beste spiller, og ble toppscorer med 32 mål av lagets 79. Laget hennes vant også serien. Svensson fortsatte som en viktig spiller for laget, og hun ble toppscorer igjen i 2001- og 2003-sesongen. I sistnevnte år ble hun også gitt Diamantbollen, og hun kom til finalen i VM for landslaget. I tillegg ble hun, visstnok i fullt alvor, tilbudt en kontrakt med det italienske herrelaget Perugia.

Svensson fortsatte å være dominerende på landslaget og klubblaget, og hun scoret det avgjørende målet for Djurgården/Älvsjö i semifinalen i Mesterligaen i fotball for kvinner 2004/2005 mot Arsenal LFC, og sikret dermed klubben finale. I 2009 hadde Svensson, som i mellomtiden hadde giftet seg med sin samboerske gjennom 10 år og tatt navnet Sandell, bestemt seg for å legge opp. Hun var med på å vinne Algarve Cup det året, og gikk til EM som favoritt. Sandell Svenssons siste kamp ble dermed kvartfinaletapet mot Norge, der hun scoret Sveriges trøstemål. Hun fullførte året for Djurgården, og endte på andreplass i toppscorerlisten det året med 14 mål.

Svensson giftet seg med Camilla Sandell i april 2008, og paret har to barn.

Etter karrieren ble Sandell Svensson sportsdirektør i Djurgården, før hun arbeidet en tid for Svenska Fotbollförbundet og for interesseorganisasjonen Elitfotboll Dam. I 2019 tok hun over som hovedtrener for division 1-laget Tyresö FF.

Referanser

Eksterne lenker 
 

Svenske fotballspillere
Deltakere for Sverige under Sommer-OL 2000
Fotballspillere under Sommer-OL 2000
Deltakere for Sverige under Sommer-OL 2004
Fotballspillere under Sommer-OL 2004
Deltakere for Sverige under Sommer-OL 2008
Fotballspillere under Sommer-OL 2008
Fødsler i 1977
Namyangju

Namyangju (Namyangju-si) er en by i provinsen Gyeonggi i Sør-Korea.

Referanser

Eksterne lenker 
 

Byer i Gyeonggi
The Great Escape (Seventh Wonder-album)

The Great Escape er det fjerde studioalbumet til det svenske progressiv metal-bandet Seventh Wonder. 

Albumet ble utgitt på Lion Music 3. desember 2010. Bandets første musikkvideo ble laget i 2010 til sporet «Alley Cat», og ble offisielt utgitt i september samme år. 

Albumet ble kåret til «Best Album 2010-2011» på en brukerbasert avstemning på nettsiden Perfectprog.com.

Sporliste 
 «Wiseman» – 5:42
 «Alley Cat» – 6:06
 «The Angelmaker» – 8:29
 «King of Whitewater» – 7:20
 «Long Way Home» – 4:26
 «Move on Through» – 5:04
 «The Great Escape» – 30:14

Personell 
Tommy Karevik – Vokal
 - Keyboard
 - Gitar
 - Bassgitar
 - Slagverk
Jenny Karevik – gjestevokal på «Long Way Home» og «The Great Escape».

Referanser

Eksterne lenker   
 
 «Alley Cat» - musikkvideo hos YouTube 
 Annonsering av albumet hos Ultimate Metal



Seventh Wonder-album
Musikkalbum fra 2010
Tyfonen Kompasu

Tyfonen Kompasu (JTWC:08W internasjonalt:1007 PAGASA navn: Glenda) var en av tre stormer som rammet Øst-Asia i løpet av en enkelt uke i 2010.

Den tropiske stormen som fikk navnet Kompasu ble meldt av Joint Typhoon Warning Center 25. august 2010, som utviklet seg nær Chuuk State. I løpet av de neste dagene flyttet vindsenteret seg nordøstover

Vinden nådde Seoul i Sør-Korea 1. september 2010 og har tatt livet av minst tre mennesker og skadet flere titalls. Dette var den kraftigste stormen som har nådd den sørkoreanske hovedstaden på 15 år. Flere titusner mistet strømmen som følge av skadene som stormen førte med til.

Referanser

Eksterne lenker 
 
 Japan Meteorological Agency
 China Meteorological Agency
 Hong Kong Observatory
 Korea Meteorological Administration
 Philippine Atmospheric, Geophysical and Astronomical Services Administration
 Taiwan Central Weather Bureau
 Joint Typhoon Warning Center

Orkansesongen for Stillehavet 2010
Tropiske sykloner i Sør-Korea
2010 i Sør-Korea
2010 i Nord-Korea
Oracle Database

Oracle Database, også kalt Oracle RDBMS eller Oracle, er en relasjonsdatabase (RDBMS) som blir utviklet og markedsført av Oracle Corporation.

Navnet Oracle kommer fra kodenavnet på et CIA-støttet prosjekt som Larry Ellison hadde arbeidet med mens han tidligere var ansatt av Ampex.

Databasen ble opprinnelig utviklet av Larry Ellison, Bob Miner og Ed Oates som i 1977 grunnla Software Development Laboratories (SDL). I 1979 endret firmaet navn til Relational Software, Inc. (RSI) og lanserte versjon 2 av Oracle database som et kommersielt produkt for VAX/VMS. RSI endret deretter navnet igjen til Oracle Corporation i 1982, og lanserte Oracle versjon 3 i 1983. Denne versjonen var omskrevet i programmeringsspråket C og ble portert til en rekke Unix og Unix-liknende operativsystemer.

Databasen ble utviklet for PC på plattformen MS-DOS i 1984, og i 2006 utviklet Oracle sin første Oracle database for Linux, sammen med Red Hat.

Siste versjon er Oracle 11g Release 2 (11.2.0.1.0), og ble lansert 1. september 2009. Den finnes i versjoner på 32- og 64-bit Windows, 32- og 64-bit Linux for PC, Solaris for SPARC og x86-64, HP-UX for Itanium og 64-bit PA-RISC og AIX (PPC64).

Eksterne lenker 
 

Oracle Corporation
Databaser
Programvare fra 1977